stanford-oval/wikipedia huggingface dataset:
จักรพล ตั้งสุทธิธรรม
งานการเมือง > สมาชิกสภาผู้แทนราษฎร

จักรพล ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดเชียงใหม่ สังกัดพรรคเพื่อไทย
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
โรงพยาบาลศูนย์การแพทย์มหาวิทยาลัยแม่ฟ้าหลวง

| โรงพยาบาลศูนย์การแพทย์มหาวิทยาลัยแม่ฟ้าหลวง |
| --- | --- |
สำนักวิชาแพทยศาสตร์ มหาวิทยาลัยแม่ฟ้าหลวง


ภูมิศาสตร์
ที่ตั้ง: 365 หมู่ 12 ตำบลนางแล อำเภอเมืองเชียงราย จังหวัดเชียงราย, ไทย
พิกัด: 20°01′53″N 99°52′49″E﻿ / ﻿20.0314503°N 99.8803658°E﻿ / 20.0314503; 99.8803658
หน่วยงาน
ระบบการบริการ: ประกันสุขภาพแห่งชาติ
ประเภท: โรงพยาบาลเพื่อการเรียนการสอน
สังกัด: สำนักวิชาแพทยศาสตร์ มหาวิทยาลัยแม่ฟ้าหลวง
บริการสุขภาพ
แผนกฉุกเฉิน: มี
จำนวนเตียง: 400 เตียง
ประวัติ
เปิดให้บริการ: 5 ธันวาคม พ.ศ. 2561 (6 ปี)
ลิงก์
เว็บไซต์: hospital-medicalcenter.mfu.ac.th/landing-page.html
ลิงก์อื่น: โรงพยาบาลมหาวิทยาลัย
โรงพยาบาลศูนย์การแพทย์มหาวิทยาลัยแม่ฟ้าหลวง เป็นโรงพยาบาลมหาวิทยาลัยระดับตติยภูมิขั้นสูง ในสังกัดสำนักวิชาแพทยศาสตร์ มหาวิทยาลัยแม่ฟ้าหลวง ก่อตั้งขึ้นเมื่อปี พ.ศ. 2557 มีเป้าหมายที่สำคัญคือการให้บริการรักษาในทุกระดับของความเจ็บป่วยด้วยวิทยาการทางการแพทย์ที่ทันสมัย
ประวัติ

โรงพยาบาลศูนย์การแพทย์มหาวิทยาลัยแม่ฟ้าหลวง อยู่ภายใต้การบริหารงานของศูนย์การแพทย์มหาวิทยาลัยแม่ฟ้าหลวง จัดตั้งเพื่อเป็นศูนย์กลางของการศึกษาและวิจัยเพื่อความเป็นเลิศทางด้านการแพทย์วิทยาศาสตร์สุขภาพและการสาธารณสุขให้ครบทุกด้านเพื่อประโยชน์สุขของคนไทยในภาคเหนือตอนบน และในอนุภูมิภาคลุ่มน้ำโขง ภายใต้การใช้ยุทธศาสตร์ทางการแพทย์และการสาธารณสุขเป็นเครื่องมือในการยกระดับคุณภาพชีวิต โดยมีวิสัยทัศน์สำหรับดำเนินงานคือ เราดูแลทุกคนอย่างเท่าเทียม ด้วยมาตรฐานการแพทย์ชั้นนำ
ทั้งนี้ โรงพยาบาลศูนย์การแพทย์มหาวิทยาลัยแม่ฟ้าหลวง เป็นโรงพยาบาลขนาด 400 เตียง ซึ่งจะขยายเป็น 800 เตียงในอนาคต เริ่มก่อสร้างเมื่อเดือนตุลาคม พ.ศ. 2557 การก่อสร้างแล้วเสร็จในเดือนสิงหาคม พ.ศ. 2561 พร้อมเปิดให้บริการรักษาเมื่อวันที่ 5 ธันวาคม พ.ศ. 2561 โดยโรงพยาบาลศูนย์การแพทย์มหาวิทยาลัยแม่ฟ้าหลวง เป็นส่วนหนึ่งของสำนักวิชาแพทยศาสตร์ มหาวิทยาลัยแม่ฟ้าหลวง ที่ใช้ทั้งการเรียนการสอนของนักศึกษาแพทยศาสตร์ และตรวจรักษาผู้ป่วยทั่วไปในทุกโรค โดยมีเป้าหมายเป็นศูนย์กลางการให้บริการทางการแพทย์และสาธารณสุขแห่งอนุภูมิภาคลุ่มแม่น้ำโขง
ทำเนียบผู้อำนวยการ

โรงพยาบาลศูนย์การแพทย์มหาวิทยาลัยแม่ฟ้าหลวง มีรายนามผู้อำนวยการดังนี้
| --- | --- |
โรงพยาบาลศูนย์การแพทย์มหาวิทยาลัยแม่ฟ้าหลวง สำนักวิชาแพทยศาสตร์ มหาวิทยาลัยแม่ฟ้าหลวง
รายนามผู้อำนวยการ: วาระการดำรงตำแหน่ง
1. รองศาสตราจารย์ นายแพทย์ สุธรรม ปิ่นเจริญ (รักษาการ): พ.ศ. 2561 – พ.ศ. 2562
2. รองศาสตราจารย์ ชุษณะ รุ่งปัจฉิม (รักษาการ): พ.ศ. 2562 – พ.ศ. 2563
3. อ.ดร. ฉัตรฤดี จองสุริยภาส (รักษาการ): พ.ศ. 2563 – พ.ศ. 2563
4. ศาสตราจารย์เกียรติคุณ นายแพทย์ ศุภกร โรจนนินทร์ (รักษาการ): พ.ศ. 2563 – พ.ศ. 2566
5. ศาสตราจารย์คลินิก นายแพทย์ อภิรักษ์ ช่วงสุวนิช (รักษาการ): พ.ศ. 2566 – ปัจจุบัน
โครงสร้างองค์กรและบริหาร

โรงพยาบาลศูนย์การแพทย์มหาวิทยาลัยแม่ฟ้าหลวง ได้มีการแบ่งหน่วยงานภายในต่าง ๆ ดังต่อไปนี้
| --- | --- |
 1. ฝ่ายการแพทย์ งานการแพทย์ สาขาเวชศาสตร์ฉุกเฉิน  สาขาสูติศาสตร์และนรีเวชวิทยา  สาขาศัลยศาสตร์  สาขาอายุรศาสตร์  สาขากุมารเวชศาสตร์  สาขาศัลยศาสตร์และออโธปิดิกส์  สาขาวิสัญญีวิทยา  สาขาจักษุวิทยา  สาขาโสต สอ นาสิก  สาขาจิตเวซศาสตร์  งานเวชศาสตร์ฟื้นฟู  งานพยาธิวิทยากายวิภาค  งานรังสีวิทยา  งานพยาธิวิทยาคลินิก  งานธนาคารเลือด  งานนิติเวช  งานเภสัชกรรม  งานสนับสนุนทางการแพทย์ หน่วยโภชนาการ  หน่วยเครื่องมืออุปกรณ์ทางการแพทย์ 2. ฝ่ายศูนย์ความเป็นเลิศทางการแพทย์ งานความเป็นเลิศทางการแพทย์ หน่วยความเป็นเลิศทางการแพทย์  งานคลินิกพิเศษนอกเวลา  หน่วยทันตกรรม  หน่วยการแพทย์ทางเลือก    3. ฝ่ายปฐมภูมิและเวชกรรมสังคม หน่วยส่งเสริมสุขภาพ  หน่วยเวชปฏิบัติครอบครัว และชุมชน  หน่วยพัฒนาระบบบริการปฐมภูมิ และสนับสนุนเครือข่าย (โครงการหลักประกันสุขภาพถ้วนหน้า)  หน่วยป้องกัน ควบคุมโรค และระบาดวิทยา   :  4. ฝ่ายการพยาบาล งานการพยาบาลอุบัติเหตุและฉุกเฉิน  งานการพยาบาลผู้ป่วยนอก  งานการพยาบาลผู้ป่วยหัวใจและหลอดเลือด  งานการพยาบาลสูตินรีเวชศาสตร์  งานการพยาบาลศัลยศาสตร์และออร์โธปิดิกส์  งานการพยาบาลอายุรศาสตร์  งานการพยาบาลกุมารเวชศาสตร์  งานการพยาบาลผ่าตัด  งานการพยาบาลวิสัญญี  งานศูนย์ความเป็นเลิศทางการพยาบาล  งานเวชภัณฑ์ปลอดเชื้อ (CSSD)  งานป้องกันและควบคุมการติดเชื้อในโรงพยาบาล  งานการพยาบาลคลินิกพิเศษ  หน่วย Admission Center    5. ฝ่ายพัฒนาคุณภาพ งานพัฒนาคุณภาพ หน่วยพัฒนาคุณภาพ  หน่วยบริหารความเสี่ยง  หน่วยส่งเสริมวิจัยและนวัตกรรม  หน่วยจัดการความรู้ (KM)  งานวางแผนและบริหารยุทธศาสตร์  หน่วยวิเทศสัมพันธ์    6. ฝ่ายสนับสนุนการบริหาร งานสนับสนุนการบริหาร หน่วยคลังเวชภัณฑ์  หน่วยบริการผ้า  หน่วยโลจิสติกส์และเคลื่อนย้ายผู้ป่วย  งานเวชระเบียนและเวชสถิติ หน่วยเวชระเบียน  หน่วยเวชสถิติ  หน่วยประสานสิทธิ์การแพทย์  หน่วยสังคมสงเคราะห์  หน่วยประชาสัมพันธ์และการตลาด    7. ฝ่ายบริหาร งานสารบรรณ และอำนวยการ  งานทรัพยากรบุคคล  งานการเงิน บัญชี และงบประมาณ  งานพัสดุ  งานอาคารสถานที่  งานเทคโนโลยีสารสนเทศ
ดูเพิ่ม

มหาวิทยาลัยแม่ฟ้าหลวง
สำนักวิชาแพทยศาสตร์ มหาวิทยาลัยแม่ฟ้าหลวง
โรงพยาบาลมหาวิทยาลัย
แหล่งข้อมูลอื่น

โรงพยาบาลศูนย์การแพทย์มหาวิทยาลัยแม่ฟ้าหลวง เก็บถาวร 2020-02-10 ที่ เวย์แบ็กแมชชีน
สำนักวิชาแพทยศาสตร์ มหาวิทยาลัยแม่ฟ้าหลวง
| ด ค กโรงพยาบาลและสถาบันร่วมผลิตแพทย์แห่งสำนักวิชาแพทยศาสตร์ มหาวิทยาลัยแม่ฟ้าหลวง |
| --- | --- | --- |
| โรงพยาบาล | โรงพยาบาลศูนย์การแพทย์มหาวิทยาลัยแม่ฟ้าหลวง |  |
| ศูนย์แพทยศาสตรศึกษาชั้นคลินิก | โรงพยาบาลกลาง • โรงพยาบาลเจริญกรุงประชารักษ์  • โรงพยาบาลลำพูน |  |
สถานีราชดำริ

สถานีราชดำริ (อังกฤษ: Ratchadamri station; รหัส: S1) เป็นสถานีรถไฟฟ้าบีทีเอสแบบยกระดับในเส้นทางสายสีลม ยกระดับเหนือถนนราชดำริในพื้นที่เขตปทุมวัน กรุงเทพมหานคร
ที่ตั้ง

สถานีราชดำริตั้งอยู่เหนือถนนราชดำริ ระหว่างทางแยกราชดำริ (ซึ่งเป็นจุดบรรจบกับถนนสารสิน) กับทางแยกราชประสงค์ (ซึ่งเป็นจุดบรรจบกับถนนพระรามที่ 1) ในพื้นที่แขวงลุมพินี เขตปทุมวัน กรุงเทพมหานคร
บริเวณรอบสถานีเป็นย่านอาคารสำนักงานและเป็นแหล่งที่พักอาศัยซึ่งสงบและมีระดับ จากบนสถานีสามารถมองเห็นทัศนียภาพที่สวยงาม เนื่องจากมีที่ตั้งอยู่ด้านหลังสนามม้าราชกรีฑาสโมสร ในตำแหน่งตรงกับอาคารมหาจุฬาลงกรณ์ อาคารมหาวชิราวุธ และหอประชุมจุฬาลงกรณ์มหาวิทยาลัย ในเขตจุฬาลงกรณ์มหาวิทยาลัยที่อยู่ห่างออกไป และยังอยู่ไม่ไกลจากสวนลุมพินีซึ่งเป็นพื้นที่สีเขียวขนาดใหญ่ใจกลางกรุงเทพมหานคร
แผนผังสถานี

| 0 | 1 | 2 |
| --- | --- | --- |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U3 ชานชาลา  | ชานชาลา 3 | สายสีลม มุ่งหน้า บางหว้า (ศาลาแดง) |
| U3 ชานชาลา  | ชานชาลา 4 | สายสีลม มุ่งหน้า สนามกีฬาแห่งชาติ (สยาม) |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U2 ชั้นขายบัตรโดยสาร  | ชั้นขายบัตรโดยสาร | ทางออก 1-4, ศูนย์บริการผู้โดยสาร ห้องขายบัตรโดยสาร, เครื่องขายบัตรโดยสาร, ร้านค้า |
| G ระดับถนน  | - | ป้ายรถประจำทาง, สมาคมนักเรียนเก่าสหรัฐอเมริกา ในพระบรมราชูปถัมภ์ (เอ.ยู.เอ.) โรงแรมอนันตรา กรุงเทพ สยาม, คลินิกนิรนาม ศูนย์วิจัยโรคเอดส์ สภากาชาดไทย  |
เนื่องมาจากระบบรถไฟฟ้าบีทีเอส มีศูนย์ซ่อมบำรุงใหญ่ตั้งอยู่บริเวณสายสุขุมวิททั้งหมด ทำให้การให้บริการในสายสีลมจะต้องมีการป้อนขบวนรถเข้าสายสีลมโดยการสับรางก่อนเข้าสถานีสยามในช่วงเวลาก่อนช่วงเวลาเร่งด่วนของวันจันทร์-ศุกร์ ได้แก่ 07.00-08.00 น. และ 15.00-16.00 น. อยู่เสมอ และเมื่อสิ้นสุดช่วงเวลาเร่งด่วน ก็จะมีการถอนขบวนรถออกจากสายสีลมเพื่อกลับสู่สายสุขุมวิทด้วยเช่นกัน รถไฟฟ้าขบวนที่จะให้บริการในสายสุขุมวิท จะใช้ชานชาลาที่ 4 เป็นชานชาลาสุดท้ายในการส่งผู้โดยสารสำหรับสายสีลม และเมื่อเข้าสู่สถานีสยาม ขบวนรถจะสลับรางเข้าชานชาลาที่ 2 และให้บริการต่อไปในสายสุขุมวิทตามปกติ ผู้โดยสารที่ต้องการเดินทางไปสถานีสนามกีฬาแห่งชาติ จะต้องออกจากขบวนรถทั้งหมด แล้วรอรถขบวนถัดไปที่ชานชาลาที่ 4 ฝั่งตรงข้าม ณ สถานีสยาม
รูปแบบของสถานี

เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา สถานีนี้เป็นสถานีแรกที่มีการติดตั้งจอภาพผลึกเหลวขนาดใหญ่ตรงบริเวณขอบชานชาลา
ทางเข้า-ออก

1 ตรงข้ามซอยมหาดเล็กหลวง 3, ป้ายรถประจำทางไปราชประสงค์
2 ซอยมหาดเล็กหลวง 3, (บันไดเลื่อน)
3 ตรงข้ามซอยมหาดเล็กหลวง 2, โรงพยาบาลตำรวจ
4 ซอยมหาดเล็กหลวง 2, โรงแรมอนันตรา สยาม กรุงเทพฯ, ป้ายรถประจำทางไปสวนลุมพินี (ลิฟต์)
จุดรวมพลอยู่ที่ทางออก 2 หลังบ้านพักเอกอัครราชทูตสหรัฐอเมริกา
เวลาให้บริการ

| ปลายทาง> สายสีลม.ชานชาลาที่ 3 | ปลายทาง> สายสีลม.ชานชาลาที่ 3 | ขบวนรถ> สายสีลม.ชานชาลาที่ 3 | ขบวนแรก> สายสีลม.ชานชาลาที่ 3 | ขบวนสุดท้าย> สายสีลม.ชานชาลาที่ 3 | สายสีลม> ชานชาลาที่ 3 | สายสีลม> ชานชาลาที่ 3 |
| --- | --- | --- | --- | --- | --- | --- |
| S12 | บางหว้า | เต็มระยะ | 05.34 | 00.17 |  |  |
ชานชาลาที่ 4
| W1 | สนามกีฬาแห่งชาติ | เต็มระยะ | 05.51 | 00.11 |  |  |
| W1 | สนามกีฬาแห่งชาติ |  |  |  |  |  |
| W1 | สนามกีฬาแห่งชาติ | ขบวนสุดท้ายเชื่อมต่อสายสุขุมวิท | – | 23.56 |  |  |
เหตุการณ์สำคัญ

ดูเพิ่ม: การชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 และ การสลายการชุมนุมบริเวณแยกราชประสงค์ พฤษภาคม พ.ศ. 2553
ในวันที่ 19 พฤษภาคม พ.ศ. 2553 สถานีราชดำริได้ถูกลอบวางเพลิงทำลายชั้นบันได และบันไดเลื่อนของสถานี รวมถึงได้มีการบุกเข้าปล้นทรัพย์สินในส่วนของสำนักงานของสถานี ซึ่งหลังจากเหตุการณ์ดังกล่าว บีทีเอสซีในฐานะเจ้าของสัมปทานจึงได้ลงตรวจสอบพื้นที่ทุกสถานี ที่อยู่ในเขตบริเวณการชุมนุม พบว่าสถานีเสียหายหนักถึง 4 สถานี คือสถานีราชดำริ เพลิงไหม้บริเวณบันไดเลื่อนและบันไดขึ้นสถานี ส่วนสำนักงานถูกทุบทำลายและทรัพย์สินบางส่วนถูกปล้น, สถานีศาลาแดง เสียหายจากการที่ถูกยิงระเบิด M79 เข้าใส่ และจากเหตุการณ์เดียวกัน ทำให้ขบวนรถไฟฟ้าเสียหาย 1 ขบวน, สถานีชิดลม ระบบอาณัตสัญญาณเสียหาย จากเขม่าควันจากการเผายาง และมีการรื้อค้นทรัพย์สินในส่วนสำนักงาน และสถานีสยาม ห้องควบคุมระบบปั๊มน้ำเสียหาย คิดมูลค่ารวมในการซ่อมแซมสูงถึง 180 ล้านบาท ซึ่งก็ได้ลงบันทึกแจ้งความกับกลุ่มผู้ชุมนุมไว้เรียบร้อยแล้ว
หลังจากเหตุการณ์ดังกล่าวพบว่า สถานีที่เสียหายหนักทั้ง 4 สามารถเปิดให้บริการได้ตามปกติทั้งหมด ยกเว้นสถานีราชดำริสถานีเดียวที่ต้องมีการซ่อมแซมสถานีใหม่ทั้งหมด บีทีเอสซีจึงวางระบบให้ขบวนรถไฟฟ้าวิ่งผ่านสถานีราชดำริชั่วคราวจนกว่าการซ่อมแซมสถานีจะเสร็จสิ้น
รถโดยสารประจำทาง > ถนนราชดำริ > องค์การขนส่งมวลชนกรุงเทพ

เส้นทางที่มีรถรองรับวีลแชร์
ถนนราชดำริ มุ่งหน้าทางแยกราชดำริ รถขสมก. สาย 13 15 76 514 A3 4-35 รถเอกชน สาย 14 74 504

ถนนราชประสงค์ มุ่งหน้าทางแยกราชดำริ รถขสมก. สาย 15 77 505 514 A3 รถเอกชน สาย 14 74 504
| ถนนราชดำริ> สายที่.องค์การขนส่งมวลชนกรุงเทพ (ขสมก.) | ถนนราชดำริ> ต้นทาง.องค์การขนส่งมวลชนกรุงเทพ (ขสมก.) | ถนนราชดำริ> ปลายทาง.องค์การขนส่งมวลชนกรุงเทพ (ขสมก.) | ถนนราชดำริ> หมายเหตุ.องค์การขนส่งมวลชนกรุงเทพ (ขสมก.) |
| --- | --- | --- | --- |
| 13 | ห้วยขวาง | คลองเตย | เดินรถฝั่งขาออกเท่านั้น |
| 15 | อู่กัลปพฤกษ์ | บางลำพู |  |
| 76 | แสมดำ | ประตูน้ำ | เดินรถฝั่งขาออกเท่านั้น |
| 77 | เซ็นทรัลพลาซา พระราม 3 | หมอชิต 2 |  |
| 505 | ปากเกร็ด | สวนลุมพินี |  |
| 514 | มีนบุรี | สีลม |  |
| A3 | สนามบินดอนเมือง | สวนลุมพินี |  |
รถเอกชนร่วมบริการ
| 14 | ศรีย่าน | โรงเรียนนนทรีวิทยา |  |
| 74 | ห้วยขวาง | คลองเตย |  |
| 504 | รังสิต | สะพานกรุงเทพ |  |
สถานที่สำคัญใกล้เคียง

สวนลุมพินี
คลินิกนิรนาม ศูนย์วิจัยโรคเอดส์ สภากาชาดไทย
สถานที่สำคัญใกล้เคียง > ศูนย์การค้าและอาคารสำนักงาน

อาคารรีเจนท์เฮ้าส์
อาคารเอสจี
สถานที่สำคัญใกล้เคียง > โรงแรมและอาคารที่พักอาศัย

โรงแรมอนันตรา สยาม กรุงเทพฯ (โรงแรมโฟร์ซีซันส์ เดิม)
โรงแรมเซนต์รีจิส และเซนต์รีจิสเรซซิเดนซ์
โรงแรมคอร์ทยาร์ด โดย แมริออท กรุงเทพฯ
โรงแรม แกรนด์ ไฮแอท เอราวัณ กรุงเทพ
แมกโนเลียส์ ราชดำริ บูลเลอร์วาร์ด และโรงแรมวอลดอร์ฟ แอสโทเรีย กรุงเทพ
โรงแรมหรรษา กรุงเทพ
โรงแรมแกรนด์ เซ็นเตอร์ พอยท์ ราชดำริ
โรงแรมดุสิต สวีท ราชดำริ (ชื่อเดิม: โรงแรมอนันตรา บ้านราชประสงค์ เซอร์วิส สวีท)
ฟีลีปี โกชิญญู

ฟีลีปี โกชิญญู โกเรย์ยา (โปรตุเกส: Philippe Coutinho Correia, ออกเสียง: [fiˈlipi ko(w)ˈtʃĩɲu]; เกิดวันที่ 12 มิถุนายน ค.ศ. 1992) เป็นนักฟุตบอลชาวบราซิล ปัจจุบันเล่นให้สโมสรกีฬา วัชกู ดา กามา โดยยืมตัวจากแอสตันวิลลา และเล่นให้ทีมชาติบราซิล โดยสามารถเล่นได้ทั้งในตำแหน่งกองกลางตัวรุกและปีกซ้าย
โกชิญญูถูกเรียกติดทีมชาติบราซิลชุดใหญ่และลงเล่นนัดแรกในปี ค.ศ. 2010 ก่อนที่จะถูกเรียกตัวชุดลุยศึกโกปาอาเมริกา 2015
ชีวิตช่วงต้น

โกชิญญูเป็นบุตรชายคนที่สามและคนสุดท้องของ Esmeralda Coutinho กับ José Carlos Correia สถาปนิก โดยเกิดในวันที่ 12 มิถุนายน ค.ศ. 1992 ที่ริโอเดจาเนโร เขาเติบโตในย่าน Rocha ทางตอนเหนือของริโอระหว่างชุมชนแออัดเก่าและโกดังสินค้าอุตสาหกรรม
สโมสรอาชีพ > อัสปัญญ็อล (ยืมตัว)

ในวันที่ 30 มกราคม ค.ศ. 2012 โกชิญญูได้ย้ายไปร่วมทีมอัสปัญญ็อลด้วยสัญญายืมตัวจนจบฤดูกาล 2011-12 ต่อมา ในวันที่ 4 กุมภาพันธ์ ค.ศ. 2012 โกชิญญูลงเล่นนัดแรกให้กับอัสปัญญ็อล ในนัดที่ อัสปัญญ็อล เสมอกับ อัตเลติกเดบิลบาโอ 3-3
สโมสรอาชีพ > ลิเวอร์พูล

ในวันที่ 26 มกราคม ค.ศ. 2013 โกชิญญูได้ย้ายจากอินเตอร์มิลานมาอยู่กับลิเวอร์พูล ด้วยค่าตัว 8.5 ล้านปอนด์ โดยโกชิญญูได้สวมเสื้อหมายเลข 10
สโมสรอาชีพ > ลิเวอร์พูล > ฤดูกาล 2012-13

ในวันที่ 11 กุมภาพันธ์ ค.ศ. 2013 โกชิญญูได้ลงเล่นให้กับ ลิเวอร์พูล เป็นครั้งแรก โดยโกชิญญูถูกส่งลงมาเป็นตัวสำรอง ในนัดที่ ลิเวอร์พูล เปิดสนามแอนฟีลด์ พ่ายแพ้ เวสต์บรอมมิชอัลเบียน คาบ้าน 0-2 ต่อมา ในวันที่ 17 กุมภาพันธ์ ค.ศ. 2013 โกชิญญูได้ลงสนามเป็นตัวจริงนัดแรกและทำประตูแรกให้กับ ลิเวอร์พูล ในนัดที่เปิดสนามแอนฟีลด์เอาชนะ สวอนซีซิตี 5-0 ต่อมา ในวันที่ 2 มีนาคม ค.ศ. 2013 โกชิญญูได้จ่ายบอลให้เพื่อนทำ 2 ประตู ในนัดที่ ลิเวอร์พูล เอาชนะ วีแกนแอธเลติก ที่ ดีดับเบิลยูสเตเดียม 4-0 ต่อมา ในวันที่ 16 มีนาคม ค.ศ. 2013 โกชิญญูได้ทำประตูตีไข่แตกให้ ลิเวอร์พูล ไล่ เซาแทมป์ตัน มาเป็น 1-2 แต่สุดท้ายก็แพ้ไป 1-3 ต่อมา ในวันที่ 19 พฤษภาคม ค.ศ. 2013 นัดสุดท้ายของพรีเมียร์ลีก โกชิญญูได้ทำประตูชัยให้ ลิเวอร์พูล เปิดสนามแอนฟีลด์ เอาชนะ ควีนส์พาร์กเรนเจอส์ 1-0 จบฤดูกาล โกชิญญูยิงประตูในพรีเมียร์ลีกได้ 3 ประตู จาก 13 นัด และได้จ่ายบอลให้เพื่อนทำประตู ได้ถึง 7 ลูก ด้วยผลงานยอดเยี่ยมทำให้ โกชิญญู ได้รางวัลผู้เล่นดาวรุ่งยอดเยี่ยมของสโมสรลิเวอร์พูลประจำฤดูกาล 2012-13 ไปครอง ทำให้ โกชิญญูได้เป็นขวัญใจของสาวกเดอะค็อปได้อย่างเต็มตัว
สโมสรอาชีพ > ลิเวอร์พูล > ฤดูกาล 2013-14

ในพรีเมียร์ลีก ฤดูกาล 2013-14 โกชิญญูช่วยให้ ลิเวอร์พูล ชนะ 3 นัดติดต่อกัน (ชนะ สโตกซิตี 1-0, ชนะ แอสตันวิลลา 1-0 และชนะ แมนเชสเตอร์ยูไนเต็ด 1-0) ต่อมา ในวันที่ 16 กันยายน ค.ศ. 2013 โกชิญญูได้มีอาการบาดเจ็บที่หัวไหล่ จากการปะทะกับ แอชลีย์ วิลเลียมส์ กองหลังของ สวอนซีซิตี ทำให้ โกชิญญูต้องพักยาวถึงสิ้นเดือนตุลาคม ต่อมา ในวันที่ 2 พฤศจิกายน ค.ศ. 2013 โกชิญญูได้กลับมาลงสนามอีกครั้ง โดยถูกส่งลงมาเป็นตัวสำรอง ในนัดที่ ลิเวอร์พูล พ่ายแพ้ อาร์เซนอล ที่เอมิเรตส์สเตเดียม 0-2 ต่อมา ในวันที่ 9 พฤศจิกายน ค.ศ. 2013 โกชิญญูได้กลับมาเป็นตัวจริงอีกครั้ง ในนัดที่ ลิเวอร์พูล เปิดสนามแอนฟีลด์เอาชนะ ฟูลัม 4-0 ต่อมา ในวันที่ 23 พฤศจิกายน ค.ศ. 2013 โกชิญญูได้ทำประตูแรก ในพรีเมียร์ลีก ในนัดที่เสมอกับ เอฟเวอร์ตัน ที่กูดิสันพาร์ก 3-3 ต่อมา ในวันที่ 26 ธันวาคม ค.ศ. 2013 โกชิญญูได้ทำประตูให้ ลิเวอร์พูล ขึ้นนำ แมนเชสเตอร์ซิตี 1-0 แต่สุดท้ายก็แพ้ไป 1-2
ในวันที่ 12 กุมภาพันธ์ ค.ศ. 2014 โกชิญญูได้ทำประตูที่ 3 ในพรีเมียร์ลีก ในนัดที่ ลิเวอร์พูล เอาชนะ ฟูลัม ที่เครเวนคอตทิจ 3-2 ต่อมา ในวันที่ 30 มีนาคม ค.ศ. 2014 โกชิญญูได้ทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ทอตนัมฮอตสเปอร์ 4-0  ต่อมา ในวันที่ 13 เมษายน ค.ศ. 2014 โกชิญญูได้ทำประตูชัยให้ ลิเวอร์พูล เปิดสนามแอนฟีลด์เอาชนะ แมนเชสเตอร์ซิตี 3-2 ช่วยให้ ลิเวอร์พูล ขึ้นนำจ่าฝูงและลุ้นแชมป์พรีเมียร์ลีกต่อไป   ต่อมา ในวันที่ 11 พฤษภาคม ค.ศ. 2014 นัดปิดฤดูกาล ลิเวอร์พูล เปิดสนามแอนฟีลด์เจอกับ นิวคาสเซิลยูไนเต็ด เป็นนัดตัดสินแชมป์พรีเมียร์ลีกระหว่าง ลิเวอร์พูล กับ แมนเชสเตอร์ซิตี ในนัดนี้ ลิเวอร์พูล จะต้องชนะ นิวคาสเซิลยูไนเต็ด และต้องลุ้นให้ เวสต์แฮมยูไนเต็ด เอาชนะ แมนเชสเตอร์ซิตี ที่เอติฮัดสเตเดียม ลิเวอร์พูล ก็จะได้แชมป์พรีเมียร์ลีก โดย ลิเวอร์พูล เอาชนะ นิวคาสเซิลยูไนเต็ด 2-1 แต่สุดท้าย แมนเชสเตอร์ซิตี เอาชนะ เวสต์แฮมยูไนเต็ด 2-0 ทำให้ ลิเวอร์พูลพลาดโอกาสคว้าแชมป์พรีเมียร์ลีก อย่างน่าเสียดาย จบฤดูกาล โกชิญญูยิงประตูในพรีเมียร์ลีกได้ 5 ประตูจาก 33 นัด ช่วยให้ ลิเวอร์พูล ได้อันดับ 2 ทำให้ ลิเวอร์พูล ได้กลับไปเล่นยูฟ่าแชมเปียนส์ลีก นับตั้งแต่ในปี 2009
สโมสรอาชีพ > ลิเวอร์พูล > ฤดูกาล 2014-15

ในวันที่ 17 สิงหาคม ค.ศ. 2014 โกชิญญูได้ลงสนามนัดแรกในพรีเมียร์ลีก นัดเปิดฤดูกาล 2014-15 ในนัดที่ ลิเวอร์พูล เปิดสนามแอนฟีลด์เอาชนะ เซาแทมป์ตัน 2-1 ต่อมา ในวันที่ 28 ตุลาคม ค.ศ. 2014 ลีกคัพ รอบสี่ โกชิญญูได้เปิดบอลให้ เดยัน ลอฟเรน ทำประตูชัย ในนัดที่ ลิเวอร์พูล เปิดสนามแอนฟีลด์เอาชนะ สวอนซีซิตี 2-1 ต่อมา ในวันที่ 19 ตุลาคม ค.ศ. 2014 โกชิญญูได้ลงสนามเป็นตัวสำรอง และได้ทำประตูให้ ลิเวอร์พูล ขึ้นนำ ควีนส์พาร์กเรนเจอส์ ที่ลอฟตัสโรด 2-1 ก่อนที่ ลิเวอร์พูล จะเอาชนะไป 3-2 ต่อมา ในวันที่ 21 ธันวาคม ค.ศ. 2014 โกชิญญูได้ทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เสมอกับ อาร์เซนอล 2-2
ในวันที่ 31 มกราคม ค.ศ. 2015 โกชิญญูได้จ่ายบอลให้เพื่อนทำ 2 ประตู ในนัดที่ ลิเวอร์พูล เปิดสนามแอนฟีลด์เอาชนะ เวสต์แฮมยูไนเต็ด 2-0 ต่อมา ในวันที่ 3 กุมภาพันธ์ ค.ศ. 2015 โกชิญญูได้ตัดสินใจต่อสัญญาระยะยาวกับสโมสรลิเวอร์พูล ต่อมา ในวันที่ 3 กุมภาพันธ์ ค.ศ. 2015 เอฟเอคัพ รอบสี่ นัดรีเพลย์ โกชิญญูได้ทำประตูชัยให้ ลิเวอร์พูล เอาชนะ โบลตันวอนเดอเรอส์ ที่มาครอน สเตเดียม 2-1 ช่วยให้ ลิเวอร์พูล ผ่านเข้ารอบ 5 เอฟเอคัพ ได้สำเร็จ ต่อมา ในวันที่ 22 กุมภาพันธ์ ค.ศ. 2015 โกชิญญูได้ทำประตูที่ 3 ในพรีเมียร์ลีก ในนัดที่ ลิเวอร์พูล เอาชนะ เซาแทมป์ตัน ที่เซนต์แมรีส์สเตเดียม 2-0 ต่อมา ในวันที่ 1 มีนาคม ค.ศ. 2015 โกชิญญูได้ทำประตูชัยให้ ลิเวอร์พูล เปิดสนามแอนฟีลด์เอาชนะ แมนเชสเตอร์ซิตี 2-1 ต่อมา ในวันที่ 8 เมษายน ค.ศ. 2015 เอฟเอคัพ รอบหก นัดรีเพลย์ โกชิญญูได้ทำประตูชัยให้ ลิเวอร์พูล เอาชนะ แบล็กเบิร์นโรเวอส์ ที่อีวู้ด ปาร์ค 1-0 ช่วยให้ ลิเวอร์พูล ผ่านเข้ารอบรองชนะเลิศ เอฟเอคัพ ได้สำเร็จ  ต่อมา ในวันที่ 19 เมษายน ค.ศ. 2015 เอฟเอคัพ รอบรองชนะเลิศ โกชิญญูได้ทำประตูให้ ลิเวอร์พูล ขึ้นนำ แอสตันวิลลา 1-0 แต่สุดท้ายก็แพ้ไป 1-2 ทำให้ ลิเวอร์พูล ต้องตกรอบ เอฟเอคัพ ไปในที่สุด ต่อมา โกชิญญู ได้ติด 1 ใน 6 เข้าชิงรางวัลนักฟุตบอลยอดเยี่ยมของพีเอฟเอ รวมถึงเข้าชิงราวัลนักฟุตบอลดาวรุ่งยอดเยี่ยมของพีเอฟเอ ในวันที่ 26 เมษายน ค.ศ. 2015 โกชิญญู นักเตะของลิเวอร์พูลคนเดียวที่ได้ติดทีมยอดเยี่ยมแห่งปีของพีเอฟเอ ต่อมา ในวันที่ 2 พฤษภาคม ค.ศ. 2015 โกชิญญูได้ทำประตูที่ 5 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ควีนส์พาร์กเรนเจอส์ 2-1 ต่อมา ในวันที่ 19 พฤษภาคม ค.ศ. 2015 โกชิญญูคว้า 4 รางวัลของสโมสรลิเวอร์พูล ได้แก่ รางวัลนักเตะยอดเยี่ยมแห่งปี จากการโหวตของเพื่อนร่วมทีมลิเวอร์พูล, รางวัลนักเตะยอดเยี่ยมแห่งปี จากการโหวตของแฟนๆ, รางวัลประตูยอดเยี่ยมแห่งปี จากลูกยิงไกล ในเกมกับ เซาแทมป์ตัน เมื่อเดือนกุมภาพันธ์ และ รางวัลฟอร์มยอดเยี่ยมแห่งปี ในเกมกับ แมนเชสเตอร์ซิตี จากงานประกาศรางวัล Players' Awards 2015 โดยงานประกาศรางวัลจัดขึ้นที่ เอ็คโค่ อารีน่า จบฤดูกาล โกชิญญูยิงประตูในพรีเมียร์ลีกได้ 5 ประตูจาก 35 นัด
สโมสรอาชีพ > ลิเวอร์พูล > ฤดูกาล 2015-16

ในวันที่ 9 สิงหาคม ค.ศ. 2015 พรีเมียร์ลีก นัดเปิดฤดูกาล 2015–16 ลิเวอร์พูล บุกไปเยือนที่บริแทนเนียสเตเดียม เจอกับ สโตกซิตี หลังจากนัดสุดท้ายของฤดูกาลที่แล้วลิเวอร์พูลมาพ่ายแพ้สโตกซิตีที่นี่ 1-6 โดยโกชิญญูทำประตูชัยซัดไกลด้วยขวาประมาณ 25 หลาโค้งแฉลบปลายมือบัตแลนด์เสียบคานตุงตาข่ายสุดงามให้ลิเวอร์พูลเอาชนะ สโตกซิตี 1-0 ช่วยให้ ลิเวอร์พูล ล้างแค้นสำเร็จ  ต่อมา ในวันที่ 29 สิงหาคม ค.ศ. 2015 โกชิญญูโดนใบแดงไล่ออกจากสนามเป็นครั้งแรกในฟุตบอลอาชีพ ในนัดที่ ลิเวอร์พูล เปิดสนามแอนฟีลด์พ่ายแพ้ เวสต์แฮมยูไนเต็ด 0-3 ทำให้ โกชิญญู โดนแบน 1 นัด
ในวันที่ 31 ตุลาคม ค.ศ. 2015 โกชิญญู ยิง 2 ประตูให้ ลิเวอร์พูล เอาชนะ เชลซี ที่สแตมฟอร์ดบริดจ์ 3-1  ต่อมา ในวันที่ 8 พฤศจิกายน ค.ศ. 2015 โกชิญญูทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์พ่ายแพ้ คริสตัลพาเลซ 1-2 ต่อมา ในวันที่ 21 พฤศจิกายน ค.ศ. 2015 โกชิญญูทำประตูที่ 5 ในพรีเมียร์ลีกและจ่ายบอลให้ โรแบร์ตู ฟีร์มีนู ทำประตูแรกในสีเสื้อของลิเวอร์พูล ในนัดที่ ลิเวอร์พูล เอาชนะ แมนเชสเตอร์ซิตี ที่เอติฮัดสเตเดียม 4-1
ในวันที่ 9 กุมภาพันธ์ ค.ศ. 2016 เอฟเอคัพ รอบสี่ นัดรีเพลย์ โกชิญญูทำประตูให้ ลิเวอร์พูล ตีเสมอ เวสต์แฮมยูไนเต็ด 1-1 แต่สุดท้ายในช่วงต่อเวลาพิเศษก็แพ้ไป 1-2 ทำให้ ลิเวอร์พูล ต้องตกรอบ เอฟเอคัพ ไปในที่สุด ต่อมา ในวันที่ 28 กุมภาพันธ์ ค.ศ. 2016 ฟุตบอลลีกคัพ 2016 นัดชิงชนะเลิศ ลิเวอร์พูล เจอกับ แมนเชสเตอร์ซิตี ที่สนามกีฬาเวมบลีย์ โกชิญญูทำประตูตีเสมอ 1-1 ในช่วง 90 นาที ทำให้ต้องตัดสินในการยิงจุดโทษ โกชิญญู ยิงจุดโทษพลาดโดน วีลลี กาบาเยโร ผู้รักษาประตูของแมนเชสเตอร์ซิตี เซฟเอาไว้ได้ สุดท้าย ลิเวอร์พูล ก็เป็นฝ่ายแพ้ในการยิงจุดโทษ 1-3 ทำให้ ลิเวอร์พูลพลาดโอกาสคว้าแชมป์ฟุตบอลลีกคัพ อย่างน่าเสียดาย ต่อมา ในวันที่ 17 มีนาคม ค.ศ. 2016 ยูฟ่ายูโรปาลีก รอบ 16 ทีมสุดท้าย นัดที่สอง โกชิญญู ทำประตูแรกในยูฟ่ายูโรปาลีก ในนัดที่ ลิเวอร์พูล เสมอกับ แมนเชสเตอร์ยูไนเต็ด ที่โอลด์แทรฟฟอร์ด 1-1 รวมผลสองนัด ลิเวอร์พูล เอาชนะ แมนเชสเตอร์ยูไนเต็ด 3-1 ช่วยให้ ลิเวอร์พูล ผ่านเข้ารอบ 8 ทีมสุดท้าย ยูฟ่ายูโรปาลีกได้สำเร็จ ต่อมา ในวันที่ 20 มีนาคม ค.ศ. 2016 โกชิญญูทำประตูที่ 6 ในพรีเมียร์ลีก ในนัดที่ ลิเวอร์พูล พ่ายแพ้ เซาแทมป์ตัน ที่เซนต์แมรีส์สเตเดียม 2-3 ในวันที่ 2 เมษายน ค.ศ. 2016 โกชิญญูทำประตูที่ 7 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เสมอกับ ทอตนัมฮอตสเปอร์ 1-1
ในวันที่ 14 เมษายน ค.ศ. 2016 ยูฟ่ายูโรปาลีก รอบก่อนรองชนะเลิศ นัดที่สอง โกชิญญู ทำประตูที่ 2 ในยูฟ่ายูโรปาลีก ในนัดที่ ลิเวอร์พูล เปิดสนามแอนฟีลด์เอาชนะ โบรุสซีอาดอร์ทมุนท์ 4-3 ช่วยให้ ลิเวอร์พูล ผ่านเข้ารอบรองชนะเลิศ ยูฟ่ายูโรปาลีกได้สำเร็จ ต่อมา ในวันที่ 20 เมษายน ค.ศ. 2016 โกชิญญูทำประตูที่ 8 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เอฟเวอร์ตัน 4-0 ต่อมา ในวันที่ 13 พฤษภาคม ค.ศ. 2016 โกชิญญูคว้า 4 รางวัลของสโมสรลิเวอร์พูล ได้แก่ รางวัลนักเตะยอดเยี่ยมแห่งปี จากการโหวตของเพื่อนร่วมทีมลิเวอร์พูล, รางวัลนักเตะยอดเยี่ยมแห่งปี จากการโหวตของแฟนๆ, รางวัลประตูยอดเยี่ยมแห่งปี ในเกมกับ แมนเชสเตอร์ยูไนเต็ด เมื่อเดือนมีนาคม และ รางวัลฟอร์มยอดเยี่ยมแห่งปี ในเกมกับ แมนเชสเตอร์ซิตี จากงานประกาศรางวัล Players' Awards 2016 โดยงานประกาศรางวัลจัดขึ้นที่ Exhibition Centre
สโมสรอาชีพ > ลิเวอร์พูล > ฤดูกาล 2016-17

ในวันที่ 14 สิงหาคม ค.ศ. 2016 พรีเมียร์ลีก นัดเปิดฤดูกาล 2016–17 ลิเวอร์พูล บุกไปเยือนที่เอมิเรตส์สเตเดียม เจอกับ อาร์เซนอล โกชิญญู ยิง 2 ประตูให้ ลิเวอร์พูล เอาชนะ อาร์เซนอล 4-3 ต่อมา ในวันที่ 20 กันยายน ค.ศ. 2016 อีเอฟแอลคัพ รอบ 3 โกชิญญูทำประตูแรกในอีเอฟแอลคัพ ฤดูกาล 2016–17 ในนัดที่ ลิเวอร์พูล เอาชนะ ดาร์บีเคาน์ตี ที่ไพรด์พาร์ก 3-0 ช่วยให้ ลิเวอร์พูล ผ่านเข้ารอบ 4 อีเอฟแอลคัพ ได้สำเร็จ ต่อมา ในวันที่ 24 กันยายน ค.ศ. 2016 โกชิญญูทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ฮัลล์ซิตี 5-1 ต่อมา ในวันที่ 22 ตุลาคม ค.ศ. 2016 โกชิญญูทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เวสต์บรอมมิชอัลเบียน 2-1 ต่อมา ในวันที่ 6 พฤศจิกายน ค.ศ. 2016 โกชิญญูทำประตูที่ 5 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ วอตฟอร์ด 6-1
ในวันที่ 26 พฤศจิกายน ค.ศ. 2016 โกชิญญูมีปัญหาอาการบาดเจ็บที่ข้อเท้า ในนัดที่ ลิเวอร์พูล เปิดสนามแอนฟีลด์เอาชนะ ซันเดอร์แลนด์ 2-0 โดยผลสแกนจากเจ้าหน้าที่ทีมหงส์แดงเผยว่า โกชิญญูต้องพักยาว 5-6 สัปดาห์ ต่อมา ในวันที่ 11 มกราคม ค.ศ. 2017 อีเอฟแอลคัพ รอบรองชนะเลิศ นัดแรก โกชิญญูกลับมาลงสนามอีกครั้ง โดยถูกส่งลงมาเป็นตัวสำรอง ในนัดที่ ลิเวอร์พูล พ่ายแพ้ เซาแทมป์ตัน ที่เซนต์แมรีส์สเตเดียม 0-1 ต่อมา ในวันที่ 25 มกราคม ค.ศ. 2017 โกชิญญูตัดสินใจต่อสัญญาระยะยาวกับสโมสรลิเวอร์พูล ไปจนถึงปี 2022  ต่อมา ในวันที่ 27 กุมภาพันธ์ ค.ศ. 2017 โกชิญญูทำประตูที่ 6 ในพรีเมียร์ลีก ในนัดที่ ลิเวอร์พูล พ่ายแพ้ เลสเตอร์ซิตี ที่คิงเพาเวอร์สเตเดียม 1-3 ต่อมา ในวันที่ 1 เมษายน ค.ศ. 2017 โกชิญญูทำประตูที่ 7 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เอฟเวอร์ตัน 3-1 ต่อมา ในวันที่ 5 เมษายน ค.ศ. 2017 โกชิญญูทำประตูที่ 8 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เสมอกับ บอร์นมัท 2-2 ต่อมา ในวันที่ 8 เมษายน ค.ศ. 2017 โกชิญญูทำประตูที่ 9 ในพรีเมียร์ลีก ในนัดที่ ลิเวอร์พูล เอาชนะ สโตกซิตี ที่บริแทนเนียสเตเดียม 2-1 ทำให้ โกชิญญูเป็นนักเตะบราซิลที่ทำประตูรวมมากที่สุดในประวัติศาสตร์พรีเมียร์ลีก 30 ประตู ต่อมา ในวันที่ 23 เมษายน ค.ศ. 2017 โกชิญญูทำประตูที่ 10 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์พ่ายแพ้ คริสตัลพาเลซ 1-2 ต่อมา ในวันที่ 14 พฤษภาคม ค.ศ. 2017 โกชิญญูยิง 2 ประตูให้ ลิเวอร์พูล เอาชนะ เวสต์แฮมยูไนเต็ด ที่ลอนดอนสเตเดียม 4-0 ต่อมา ในวันที่ 21 พฤษภาคม ค.ศ. 2017 พรีเมียร์ลีก นัดปิดฤดูกาล 2016–17 ลิเวอร์พูล เปิดสนามแอนฟีลด์เจอกับ มิดเดิลส์เบรอ ในนัดนี้ ลิเวอร์พูล จะต้องชนะเพื่อการันตีโควต้าพื้นที่ในยูฟ่าแชมเปียนส์ลีก โกชิญญูทำประตูที่ 13 ในพรีเมียร์ลีก ลิเวอร์พูล เอาชนะ มิดเดิลส์เบรอ 3-0 ช่วยให้ ลิเวอร์พูล จบอันดับที่ 4 และคว้าโควต้าแชมเปียนส์ลีก ในฤดูกาลหน้าได้สำเร็จ จบฤดูกาล โกชิญญูยิงประตูในพรีเมียร์ลีก 13 ประตูจาก 31 นัด